РЕПУБЛИКА СРБИЈА

ГРАД УЖИЦЕ

Градска управа за послове органа града,

општу управу и друштвене делатности

IV Број 404-19/24

24.01.2024. године

Ужице

У складу са конкурсном документацијом, Наручилац даје следеће:

ПОЈАШЊЕЊЕ КОНКУРСНЕ ДОКУМЕНТАЦИЈЕ

За набавку IV Број 404-19/24

„Обезбеђење имовине и запослених Градске управе Града Ужица“

**ПИТАЊЕ:**

У конкурсној документацији набавке број IV 404-19/24 од 22.01.2024. године на страни 7 i 8, предвидели сте као додатне услове поседовање сертификата:

* **ISO 10002 систем Mенаџмент квалитетом - Задовољство корисника - Смернице за поступање са приговорима у организацијама**

Обзиром на то да је предмет ове јавне набавке услуге обезбеђења имовине и запослених на који начин је овај сертификат повезан са предмтним услугама? Овај услов није усклађен са предметом јавне набавке.

* **сертификат SRPS CEN/TS 16595 Оцена рањивости и заштита људи изложених ризику**

Обзиром на то да је предмет ове јавне набавке услуге обезбеђења имовине и запослених на који начин је овај сертификат повезан са предмтним услугама? Овај услов није усклађен са предметом јавне набавке.

* **сертификат ISO 22320 Безбедност и отпорност – Менаџмент ванредним ситуацијама – Смернице за менаџмент инцидентима**

Обзиром на то да је предмет ове јавне набавке услуге обезбеђења имовине и запослених на који начин је овај сертификат повезан са предмтним услугама? Овај услов није усклађен са предметом јавне набавке.

**Констатације:**

Сертификати тражени су такође дискриминаторски и у супротности са Законом о јавним набавкама, такође и сам Наручилац их не поседује.

Став Републичке Комисије за заштиту права понуђача је да Наручилац не може захтевати испуњеност стандарда од понуђача које и сам не испуњава.

Молимо Вас да уклоните наведене додатне услове и обезбедите већу конкуренцију, а у супротном бићемо принуђени да своја права бранимо пред Републичком Комисијом за заштиту права понуђача.

**ОДГОВОР:**

###### **Сви стандарди захтевани конкурсном документацијом имају основни циљ-УНАПРЕЂЕЊЕ КВАЛИТЕТА УСЛУГА КОЈЕ СЕ ПРЕ СВЕГА ОДНОСЕ НА свакодневну ДЕЛАТНОСТ-ПРУЖАЊЕ УСЛУГА И КОМУНИКАЦИЈУ СА ГРАЂАЊИМА И СВИМ ДРУГИМ СУБЈЕКТИМА НА ПОДРУЧЈУ ГРАДА УЖИЦА,** са циљем достизања највишег нивоа безбедности људи и имовине, како запослених у градској управи, тако и свих лица која су клијенти града-грађани, правна лица, други државни органи и институције.

###### **ПОРЕД ЧИЊЕНИЦЕ ДА СУ ТРАЖЕНИ СТАНДАРДИ ПРЕПОЗНАТИ И ПРОМОВИСАНИ И ОД ИНСТИТУТА ЗА СТАНДАРДИЗАЦИЈУ СРБИЈЕ, кроз одговор ћемо ПОЈАСНИТИ ОСНОВНУ СУШТИНУ СВАКОГ СТАНДАРДА ПОНАОСОБ.**

**1. Стандард ИСО 22320:2018, тј.систем Менаџмента за управљање ванредним ситуацијама** - Смернице за менаџмент инцидентима, утврђује минималне захтеве за ефективни одговор на инцидент.

**ИСО 22320 успоставља захтеве за оперативне информације за одговор на инцидент** и подржава процес руковођења и координације и кооперације, унутар организације и екстерно, са другим укљученим странама, и специфицира захтеве за координацију и кооперацију између организација.

**Овај стандард је применљив на сваку организацију која је укључена у одговарање на инциденте било ког типа и интензитета (било природне катастрофе или здравстевене пандемије), дакле, како на приватну, јавну, владину или непрофитну организацију** укључену у припрему или одговор на инциденте, на међународном, националном, регионалном или локалном нивоу.

**2. стандард ИСО 10002 установљава процес за решавање жалби који је развила Међународна организација за стандардизацију (ИСО) 2004. године.**

**Доступан је за организације свих величина и свих сектора,**тако да Стандард ИСО 10002 пружа смернице за успостављање ОПТИМАЛНОГ система за управљање жалбама – почев од идентификације жалби, њиховог узрока и како да се елиминишу.

Стандард описује контроле управљања и процесе који помажу да се ефикасније и ефектније поступа са притужбама клијената – осигуравајући при том да више клијената буде задовољно услугом коју пружате, а као што је познато, НАЈМНОГОБРОЈНИ КЛИЈЕНТИ ГРАДСКЕ УПРАВЕ СУ ЗАПРАВО ГРАЂАНИ, ЗБОГ КОЈИХ ЈЕ У НАЈВЕЋЕМ ЛОКАЛНА САМОУПРАВА И УСТАНОВЉЕНА ДА ФУНКЦИОНИШЕ.

## 3. сертификат СРПС ЦЕН/ТС 16595- Оцена рањивости и заштита људи изложених ризику, према начелима самог сертификата,

ЊЕГОВА спецификација се заснива на приступу анализе свих опасности, са фокусирањем на тероризам и повезане ризике, а имајући у виду да Град Ужице има железнички чвор, затим пограничну позицију према БИХ, те у садашњим околностима дугогодишње мигранске кризе, ратова у Украјини и Израелу, нестабилне друшвено политичке ситације у суседним државама, АНАЛИЗИРАЈУЋИ комбинације свих могућих претњи, рањивости и вредности које треба да буду заштићене у редовном и ванредном функционисању Градске управе, не може се довести у питање што Наручилац услуге, захтева да понуђач поседује сертификат којим је спреман за реакцију на претње које могу могу бити терористички напади и други повезани ризици, а који могу узроковати разоран ефекат великих размера.